**Madarak és Fák Napja Országos Verseny**

A Pro Vértes Természetvédelmi Közalapítvány által meghirdetett természetvédelmi és biológiai versenyre 10-14 éves (5-8. osztályos) tanulókból álló háromfős csapatok jelentkezhettek. Magyarországon és Erdélyben összesen 119 csapat nevezett a versenyre.

Iskolánkat a 7.c osztály három tanulójából álló csapat képviselte:

* **Éles Dániel**
* **Kolozsvári Bence**
* **Rubint Gergő**

A márciusi budapesti forduló győzteseként részt vehettek a május 12-13-án Vértesboglár közelében található Boglártanya Erdei Iskolában lebonyolított döntőben, ahol a területi versenyek 21 győztes csapata (19 megye, Budapest és Erdély győztese) mérhette össze tudását elméleti és gyakorlati feladatokban.

**A Budapesti Fazekas Mihály Gyakorló Általános Iskola és Gimnázium csapata szoros versenyben az előkelő 5. helyet szerezte meg, ezzel egy ötnapos nyári természetvédelmi táborozáson vehet részt a három tanuló, amely mellett értékes ajándékokkal is jutalmazták a szervezők a csapat teljesítményét.**

A versenyt követő napon egy nagyon jó túrát tettünk a Zámolyi-víztározóhoz, ahol nagy mennyiségű madárcsapatokat tekinthettünk meg távcsöveinkkel. Külön érdekesség, hogy a túrát követően a táborban távcső elé került egy **kövirigó** *(Monticola saxatilis)*, amelyet utoljára 2006-ban figyeltek meg Magyarország területén, és amely „odavonzotta” a madarászokat az ország teljes területéről.

**Kocsi Attila**